ইউপিতে ঘন কুয়াশায় পর পর গাড়িতে ধাক্কা, গুরুতর জখম ১২

ওয়েবডেস্ক- রাজ্যে শীতের দোকান প্রায় বন্ধের পথে, কিন্তু কুয়াশার দাপট অব্যাহত। ফলে কমেছে দৃশ্যমানতা। সামনে থাকা জিনিসও দেখা যাচ্ছে না। এই পরিস্থিতিতে ভয়াবহ দুর্ঘটনা ঘটে গেল যোগী রাজ্যে। রবিবার সকালে উত্তর প্রদেশের শাহাজানপুরের লখনউ-দিল্লি জাতীয় সড়কে দুর্ঘটনা ঘটে, জখম হয়েছে ১২ জন। শুরু হয়েছে উদ্ধারকাজ। আহতদের উদ্ধার করে স্থানীয় হাসপাতালে ভর্তি করা হয়েছে।

পুলিশ সূত্রে খবর, প্রতিদিনের মতো গাড়ি চলছিল রাস্তায়। তবে ভোর থেকেই ঘন কুয়াশায় চারদিকে কিছু দেখা যাচ্ছিল না। চরম বিপত্তি বাঁধে। হঠাৎ করেই একটি বাস চালক সামনের একটি গাড়িকে ধাক্কা মারে, তাদের ছিল পর পর গাড়ির সারি। কিন্তু ঘন কুয়াশার কারণে সামনে যে দুর্ঘটনা ঘটেছে তা দেখতে পাননি অন্য গাড়ির চালকেরা। একের পর এক সামনের গাড়িতে ধাক্কা মারতে শুরু করে।

আরও পড়ুন- দেশজোড়া উড়ান বিপর্যয়ে ইন্ডিগো-কে ২২.২ কোটি টাকার জরিমানা!

বেশ কয়েকটি গাড়ির চালক গুরুতর জখম হন। বেশ কয়েকজনের নাক, মাথা, ফেটেছে। আহতও হয়েছেন বেশ কয়েকজন যাত্রী। আহতদের উদ্ধার করতে ঘটনাস্থলে পৌঁছে যায় অ্যাম্বুলেস ও পুলিশ। আহতদের হাসপাতালে ভর্তি করা হয়। কুয়াশার কারণেই দুর্ঘটনা বলে জানিয়েছেন কোতোয়ালি থানার এক পুলিশ কর্তা দুর্ঘটনার একটি ভিডিয়ো সোশ্যাল মিডিয়ায় ছড়িয়ে পড়েছে। একাধিক গাড়ির ডিকি ও বনেট দুমড়ে মুচড়ে গেছে। দুর্ঘটনার জেরে জাতীয় সড়কে বেশ কিছুক্ষণ যান চলাচল বন্ধ ছিল। পরে ক্রেনে করে ক্ষতিগ্রস্ত যানবাহনগুলিকে সরিয়ে নিয়ে যায় পুলিশ।